open-index/open-wikipedia-markdown huggingface dataset:
อาบราอัม โรเกญี

**อาบราอัม โรเกญี** () เป็นนักกีฬาชาวกันตาเบรียผู้ฝึกฝนในศิลปะการต่อสู้หลากแขนง รวมถึงคิกบ็อกซิง, มวยไทย และฟูลคอนแท็ค รวมถึงเป็นหนึ่งในผู้ที่ผ่านการคัดเลือกเข้าร่วมแข่งขันไทยไฟท์ ในปี ค.ศ. 2011 ซึ่งเขาเป็นฝ่ายแพ้คะแนนนักมวยไทยชาวออสเตรเลียที่มีชื่อว่าแฟรงค์ จิออจี ในรอบรองชนะเลิศ ที่ศูนย์การค้าอิมพีเรียลเวิลด์ สำโรง จังหวัดสมุทรปราการ

## ประวัติ
เขาเริ่มฝึกคาราเต้เมื่ออายุได้ 7 ปี และเมื่ออายุได้ 12 ปี เขายังได้ฝึกฝนคิกบ็อกซิงจนถึงอายุ 22 ปี เมื่ออายุ 16 ปีได้เกิดกรณีพิพาทในระดับมือสมัครเล่นครั้งแรกที่อาวิลา เขาเป็นแชมป์สมัครเล่นระดับภูมิภาคของสเปน, เป็นแชมป์สองสมัยของไอบีเรีย, แชมป์ฟูลคอนแท็คสมัครเล่นและนีโอโปรเฟสชันแนลของสเปน, แชมป์ไอบีเรียฟูลคอนแท็คและเป็นแชมป์คิกบ็อกซิงยุโรปสองรายการ

หลังจากทำการป้องกันแชมป์โลกรายการคิกบ็อกซิง 4 สมัยแล้ว เขายังได้รับเข็มขัดผู้ชนะมวยไทยโลกก่อนกิต สิทธิพลเหล็ก หลังจากนั้นเขาได้รับเข็มขัดผู้ชนะระดับโลกในสามรายการที่ต่างกัน ในวันที่ 7 ธันวาคม ค.ศ. 2007 ภายหลังจากที่เอาชนะฟองค์ ปีเตอร์ ในการต่อสู้แบบฟูลคอนแท็ค ในปี ค.ศ. 2010 ได้รับรางวัลการแข่งขันประจำปีครั้งที่ห้าในรายการอะโพคาลิปส์ ที่ตอร์เรลาเบกา โดยได้พบกับคู่ชกชาวฝรั่งเศสที่มีชื่อว่า มิคาเอล ลาเลอมอง

## เกียรติประวัติ

* WFCA เวิลด์แชมเปียนฟูลคอนแท็ค
* เวิลด์แชมเปียนมวยไทย WFCA
* เวิลด์แชมเปียน WAKO 4 สมัย
* ISKA ยูโรเปียนแชมป์
* เค-วัน แมกซ์ แชมป์สเปน 2004
* แชมป์ยูโรเปียนคิกบ็อกซิง 2 สมัย
* แชมป์คิกบ็อกซิงของสเปน
* แชมป์ฟูลคอนแท็กของสเปน

* 2 แชมป์คิกบ็อกซิงไอบีเรีย
* แชมป์ฟูลคอนแท็กไอบีเรีย
* คาราเต้ 3 ดั้ง และครองแชมป์สเปนหลายสมัย
* แชมป์คิกบ็อกซิ่งสมัครเล่นของแคว้นกันตาเบรีย
* แชมป์คิกบ็อกซิ่งสมัครเล่นของสเปน
* แชมป์คิกบ็อกซิ่งนีโอโปรเฟสชันแนลของสเปน
* แชมป์ฟูลคอนแท็คสมัครเล่นของสเปน

นอกจากนี้ ยังรวมถึงรายการ คาราเต้ อื่นอีกหลายรายการ

## สถิติการแข่งขัน

#### ฟูลคอนแท็ค
เดือนธันวาคม ค.ศ. 2007 ได้มีการจัดการแข่งขันชิงแชมป์โลกของสหพันธ์ฟูลคอนแท็ค WFCA ในแซ็ง-เกียงแต็ง เขาได้พบกับ ฟองค์ ปีเตอร์ ในการชิงตำแหน่งว่างรุ่นมิดเดิลเวท และ อาบราอัม โรเกญี เป็นฝ่ายชนะน็อคได้ในยกที่เจ็ด (แต่เดิมปีเตอร์ยังได้เรียกเงินจากการป้องกันตำแหน่ง) ด้วยการแข่งขันสายนี้ ที่เขาได้กลายเป็นแชมป์โลกในฐานะที่สร้างผลงานประจำรายการแข่งขันพิเศษของสหพันธ์มวยไทย ในช่วงเดือนมิถุนายนของปีดังกล่าว

#### มวยไทย
วันที่ 30 มิถุนายน ค.ศ. 2007 ได้มีการจัดการแข่งขันชิงแชมป์มวยไทยในซานทานแดร์โดยสภา WFCA ในรุ่นมิดเดิลเวทของสมาคม และอาบราอัมได้พบกับ กิต สิทธิพลเหล็ก ซึ่งเป็นนักสู้ชาวไทยที่ได้รับการกล่าวขวัญของวงการ การต่อสู้เป็นไปอย่างสูสี แม้ว่าต่างฝ่ายจะโจมตีอย่างหนักหน่วง แต่ กิต สิทธิพลเหล็ก ก็เป็นฝ่ายแพ้ไปโดยการตัดสินของกรรมการ อาบราอัมได้กลายเป็นผู้ครองตำแหน่งระดับโลกคนใหม่ภายหลังจากการป้องกันตำแหน่งใน 4 รายการ WAKO โลว์คิก

## อ้างอิง

## แหล่งข้อมูลอื่น
* Asociación Mundial WAKO
* Asociación WFCA

หมวดหมู่:นักมวยไทยชาวสเปน
หมวดหมู่:คิกบ็อกเซอร์ชาวสเปน
หมวดหมู่:นักคาราเต้ชาวสเปน
หมวดหมู่:บุคคลจากแคว้นกันตาเบรีย
หมวดหมู่:แชมป์โลกมวยไทย
แยกรัชดา-ลาดพร้าว

**แยกรัชดา-ลาดพร้าว** เป็นสี่แยกจุดตัดระหว่างถนนรัชดาภิเษกกับถนนลาดพร้าว ในท้องที่แขวงจอมพลและแขวงจันทรเกษม เขตจตุจักร กรุงเทพมหานคร โดยเป็นที่ตั้งสถานีลาดพร้าวของรถไฟฟ้าสองสาย ได้แก่ สถานีใต้ดินของสายสีน้ำเงินทางทิศตะวันตกเฉียงเหนือ และสถานียกระดับของสายสีเหลืองทางทิศเหนือของแยก

## รูปแบบของทางแยก
* สะพานข้ามแยกในแนวถนนถนนรัชดาภิเษก
* ถนนระดับดินของถนนลาดพร้าว
* สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

## แหล่งข้อมูลอื่น

รัชดา-ลาดพร้าว
รัชดา-ลาดพร้าว
อินแทรนซ์

***อินแทรนซ์*** () เป็นสตูดิโออัลบั้มชุดที่ 3 ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี ค.ศ. 1975 หลังจาก2อัลบั้มที่แล้วคือ Lone somecrowและ Fly to the rainbowได้รับความนิยมน้อยลง
 
## รายชื่อเพลง
#"Dark Lady" – 3:30 (Uli Jon Roth)
#"In Trance" – 4:47 (Rudolf Schenker, Klaus Meine)
#"Life's Like a River" – 3:54 (Roth, R. Schenker, Corina Fortmann)
#"Top of the Bill" – 3:26 (Schenker, Meine)
#"Robot Man" – 2:47 (Schenker, Meine)
#"Evening Wind" – 5:06 (Roth)
#"Sun in My Hand" – 4:25 (Roth)
#"Longing for Fire" – 2:44 (Schenker, Roth)
#"Night Lights" [Instrumental] – 3:14 (Roth)
## สมาชิกของวง
* Klaus Meine – ร้องนำ
* Ulrich Roth – กีตาร์และร้องเพลง "Dark Lady" and "Sun In My Hand"
* Rudolf Schenker –กีตาร์
* Francis Buchholz – เบส
* Rudy Lenners – กลอง
หมวดหมู่:อัลบั้มเพลงของสกอร์เปียนส์
หมวดหมู่:อัลบั้มเพลงในปี พ.ศ. 2519
แยกรัชดา-สุทธิสาร

**แยกรัชดา-สุทธิสาร** () เป็นสี่แยกจุดตัดระหว่างถนนรัชดาภิเษกกับถนนสุทธิสารวินิจฉัย ในท้องที่แขวงรัชดาภิเษก เขตดินแดงและแขวงสามเสนนอก เขตห้วยขวาง กรุงเทพมหานคร

## รูปแบบของทางแยก
thumb|left| อุโมงค์ลอดทางแยก
* อุโมงค์ลอดทางแยกในแนวถนนถนนรัชดาภิเษก
* ถนนระดับดินของถนนสุทธิสารวินิจฉัย
* สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

## แหล่งข้อมูลอื่น

รัชดา-สุทธิสาร
รัชดา-สุทธิสาร
ทัศนีย์ บุณยคุปต์

ท่านผู้หญิง** ทัศนีย์ บุณยคุปต์** (9 กันยายน พ.ศ. 2465 - 28 มิถุนายน พ.ศ. 2566) เป็นอดีตอาจารย์ใหญ่โรงเรียนจิตรลดา และเป็นพระอาจารย์ผู้ถวายการสอนแด่พระบาทสมเด็จพระวชิรเกล้าเจ้าอยู่หัว

## ประวัติ
ท่านผู้หญิงทัศนีย์ บุณยคุปต์ (ราชสกุลเดิม อิศรเสนา ณ อยุธยา) จบการศึกษาระดับปริญญาโท และปริญญาเอก คณะศึกษาศาสตร์ ด้านการศึกษาประถมวัย จากมหาวิทยาลัยวิสคอนซิน สหรัฐอเมริกา เป็นธิดาคนเล็กของพระยาภะรตราชา (หม่อมหลวงทศทิศ อิศรเสนา) อดีตผู้บัญชาการ (อธิการบดี) จุฬาลงกรณ์มหาวิทยาลัย กับท่านผู้หญิงขจร ภะรตราชา เกิดเมื่อวันที่ 9 กันยายน พ.ศ. 2465 มีพี่ชายพี่สาวร่วมบิดามารดาสามคน ได้แก่
* กัลย์ อิศรเสนา ณ อยุธยา
* อายุส อิศรเสนา ณ อยุธยา
* สุคนธา โบเยอร์
ท่านผู้หญิงทัศนีย์เริ่มเข้าทำงานเป็นอาจารย์ใหญ่โรงเรียนจิตรลดา เมื่อปี พ.ศ. 2498 โดยถวายการสอนแด่สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี พร้อมกับพระสหายเจ็ดคน ซึ่งท่านผู้หญิงทัศนีย์เป็นพระอาจารย์คนแรกที่เข้าถวายการสอน และอดีตท่านผู้หญิงทัศนีย์ บุณยคุปต์ เคยเป็นที่ปรึกษาโรงเรียนจิตรลดา

ท่านผู้หญิงทัศนีย์ บุณยคุปต์ สมรสกับ สมพร บุณยคุปต์ มีบุตร 1 คน

ท่านผู้หญิงทัศนีย์ บุณยคุปต์ ได้ถึงแก่อนิจกรรมอย่างสงบโดยโรคหัวใจล้มเหลว เมื่อวันที่ 28 มิถุนายน พ.ศ. 2566 สิริอายุได้ 100 ปี วันที่ 30 มิถุนายน พ.ศ. 2566 เวลา 17.14 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร

วันที่ 18 พฤศจิกายน พ.ศ. 2566  เวลา 17.15 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร ในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรอเฝ้าทูลละอองธุลีพระบาทรับเสด็จ

## เครื่องราชอิสริยาภรณ์

## ลำดับสาแหรก



## อ้างอิง

## แหล่งข้อมูล
* โรงเรียนจิตรลดา

หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ราชสกุลอิศรเสนา
หมวดหมู่:ณ อยุธยา
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:เสียชีวิตจากภาวะหัวใจล้มเหลว
หมวดหมู่:ชาวไทยที่มีอายุเกิน 100 ปี
อนุวัฒน์ ชูเชิดรัตนา

**อนุวัฒน์ ชูเชิดรัตนา **(เกิด 7 ธันวาคม พ.ศ. 2528) ชื่อเล่น **กอล์ฟ** เป็นนักแสดงและพิธีกรชาวไทย ได้ตำแหน่งรองชนะเลิศจากการประกวดโครงการ "สู่ฝันปั้นดาว" ของสถานีโทรทัศน์สีกองทัพบกช่อง 7 เคยเป็นนักแสดงสังกัดช่อง 7 และเป็นพิธีกรรายการ 07 โชว์ ปัจจุบันเป็นนักแสดงอิสระ โดยละครเรื่องสุดท้ายที่ได้เล่นไว้ให้กับช่อง 7 คือละครเรื่อง สายโลหิต

## ประวัติ
**อนุวัฒน์ ชูเชิดรัตนา** เกิดเมื่อวันที่ 7 ธันวาคม พ.ศ. 2528 ภูมิลำเนาอยู่ที่จังหวัดสิงห์บุรี สำเร็จการศึกษาระดับมัธยมศึกษาจากโรงเรียนสิงห์บุรี และสำเร็จการศึกษาระดับปริญญาตรีจากคณะเทคโนโลยีสื่อสารมวลชน สาขาวิชาเทคโนโลยีการถ่ายภาพและภาพยนตร์ มหาวิทยาลัยเทคโนโลยีราชมงคลธัญบุรี 

ชีวิตส่วนตัว อนุวัฒน์ แต่งงานกับ คูณ ปิยวดี เตมียะประดิษฐ์ แฟนสาวนอกวงการที่คบหาดูใจกันมาได้ 6 ปี เมื่อวันที่ 1 กุมภาพันธ์ พ.ศ. 2566 มีลูกสาวด้วยกันหนึ่งคนชื่อ น้องผักเคล 

## ผลงานการแสดง
### ละครโทรทัศน์

### ละครเฉลิมพระเกียรติ

### ซีรี่ส์ชุด

### ภาพยนตร์

### พิธีกร
* รายการ *[[07 โชว์]]* (2551–2553)

## ผลงานเพลง
### เพลงประกอบละคร

* เพลงประกอบละคร "รักร้อยล้าน" 
** เพลง รักร้อยล้าน ร้องคู่กับ แซมมี่ เคาวเวลล์
* เพลงประกอบละคร "วีรบุรุษกองขยะ" 
** เพลง ยอมพลีเพื่อเธอ
* เพลงประกอบละคร "รักสลับหน้า" 
** เพลง ชีวิตดี๊ดี
### รางวัล
* Star Media international Awards 2022 นักแสดงนำชายยอดเยี่ยม จาก เรือนร่มงิ้ว   
* Global Star Media Awards 2023 นักแสดงสร้างสรรค์ผลงานละครดีเด่นแห่งปี จาก ตะนาวศรี

## อ้างอิง

## แหล่งข้อมูลอื่น
*อินสตาแกรมกอล์ฟ อนุวัฒน์
*อินสตาแกรมแฟนคลับกอล์ฟ อนุวัฒน์
*เฟซบุ๊คแฟนเพจกอล์ฟ อนุวัฒน์

อ
หมวดหมู่:นักแสดงชายชาวไทย
หมวดหมู่:บุคคลจากคณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
ฮาจิโอจิ

**ฮาจิโอจิ** () เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น ตั้งอยู่ทางทิศตะวันตกระยะทาง 40 กิโลเมตร จากศูนย์กลางโตเกียว เป็นเมืองที่ใหญ่เป็นอันดับแปดในเขตมหานครโตเกียวและปริมณฑล ทีขนาดพื้นที่ทั้งสิ้น 186.31 ตารางกิโลเมตร ในเดือนมีนาคม ค.ศ. 2021 มีจำนวนประชากร 561,344 คน

ฮาจิโอจิล้อมรอบไปด้วยภูเขาทั้งสามด้าน ภูเขาที่สำคัญ เช่น เขาทากาโอะและเขาจิมบะ เป็นสถานที่ปีนเขาที่ได้รับความนิยม สามารถเดินทางไปถึงได้ทั้งรถไฟและรถประจำทาง

## แหล่งข้อมูลอื่น

* เว็บไซต์ทางการเทศบาลนครฮาจิโอจิ 


หมวดหมู่:นครในโตเกียว
หมวดหมู่:โตเกียวตะวันตก
เพชรโฮป

**เพชรโฮป** () เป็นเพชรขนาดใหญ่ หนัก 45.52 กะรัต (9.10 กรัม) สีน้ำเงินเข้ม ปัจจุบันเก็บรักษาไว้ในพิพิธภัณฑ์ธรรมชาติวิทยาสมิธโซเนียนในกรุงวอชิงตัน ดี.ซี. เพชรโฮปมองด้วยตาเปล่าเห็นเป็นสีน้ำเงินเพราะมีธาตุโบรอนปริมาณเล็กน้อยอยู่ในโครงสร้างผลึก แต่จะเรืองแสงสีแดงเมื่ออาบแสงอัลตราไวโอเล็ต เพชรดังกล่าวจัดเป็นเพชรประเภท 2 บี และดังกระฉ่อนเพราะเล่าว่าเป็นเพชรต้องคำสาป มันมีประวัติศาสตร์บันทึกยาวนานโดยมีช่องว่างอยู่บ้างเมื่อมันได้เปลี่ยนมือหลายครั้งระหว่างทางจากอินเดียไปฝรั่งเศส ไปอังกฤษและสหรัฐอเมริกา เพชรโฮปได้รับการอธิบายว่าเป็น "เพชรที่มีชื่อเสียงที่สุดในโลก" และเป็นงานศิลปะที่มีผู้เข้าชมมากที่สุดเป็นอันดับสองของโลก รองจากภาพโมนาลิซา

## คุณสมบัติทางกายภาพ
* **น้ำหนัก** เดือนธันวาคม ค.ศ. 1988 ห้องทดสอบพลอยของสถาบันอัญมณีวิทยาแห่งอเมริกาพิจารณาว่า เพชรนี้หนัก 45.52 กะรัต (9.10 กรัม)
* **ขนาดและรูปทรง** เพชรนี้ได้รับการเปรียบเทียบขนาดและรูปทรงกับไข่นกพิราบ, ครึ่งลูกวอลนัต, เกาลัด ที่มี "ทรงลูกแพร์" มิติในแง่ความยาว ความกว้างและความลึกเป็น 25.60 มม. × 21.78 มม. × 12.00 มม. (1 นิ้ว × 7/8 นิ้ว × 15/32 นิ้ว)
* **สี** ถูกอธิบายว่ามี "สีน้ำเงินออกเทาเข้มเป็นประกาย" (fancy dark greyish-blue), "สีน้ำเงินเข้ม" หรือสี "น้ำเงินออกเทาเงิน" (steely-blue) ตามที่ผู้เชี่ยวชาญเพชรสี สตีเฟน โฮเฟอร์ ชี้ เพชรสีน้ำเงินคล้ายกับโฮปสามารถแสดงโดยการวัดปริมาณสีให้ผลว่าสีเทากว่าไพลินสีน้ำเงิน (คือ มีความอิ่มตัวสีน้อยกว่า) ใน ค.ศ. 1996 ห้องทดสอบพลอยของสถาบันอัญมณีวิทยาแห่งอเมริกาตรวจสอบเพชร และ โดยใช้ระบบการวัดของตน จัดว่ามันเป็น *สีน้ำเงินออกเทาเข้มสวยงาม* โดยการมองเห็น ตัวดัดแปรสีเทา (มาสก์) นั้นเข้มมาก (สีคราม) เสียจนมันเกิดปรากฏการณ์ "เปื้อนหมึก" (inky) ปรากฏเป็นสีน้ำเงินออกดำในหลอดความร้อน ภาพถ่ายปัจจุบันของเพชรโฮปซึ่งอาศัยแหล่งแสงความเข้มสูงนั้นมีแนวโน้มจะทำให้ความสุกใสของอัญมณีมีมากที่สุด
* **ปลดปล่อยแสงเปล่งสีแดง** เพชรนี้แสดงประเภทการเปล่งแสงแรงและสีเข้มผิดปกติ หลังอาบแสงอัลตราไวโอเล็ตคลื่นสั้น เพชรจะเรืองแสงสีแดงโชติช่วง (ปรากฏการณ์เปล่งแสงในความมืด) ซึ่งยังคงอยู่ขณะหนึ่งหลังปิดแหล่งแสง และคุณภาพแปลกอันนี้อาจช่วยโหมกระพือ "ชื่อเสียงการต้องสาปของมัน" แสงเปล่งสีแดงนั้นช่วยให้นักวิทยาศาสตร์ "พิมพ์ลายนิ้วมือ" เพชรสีน้ำเงิน ทำให้พวกเขา "แยกแยะของจริงออกจากของทำเลียนแบบ" แสงเปล่งสีแดงนั้นชี้ว่า มีของผสมโบรอนและไนโตรเจนแตกต่างกันอยู่ภายใต้เพชร
* **องค์ประกอบทางเคมี** ใน ค.ศ. 2010 เพชรถูกนำออกจากชั้นแสดงเพื่อวัดองค์ประกอบทางเคมีอย่างเป็นวิทยาศาสตร์ หลังจากเจาะรูลึกหนึ่งนาโนเมตรแล้ว ผลขั้นต้นพบโบรอน ไฮโดรเจนและอาจมีไนโตรเจน ความเข้มข้นของโบรอนนั้นอยู่ในช่วงตั้งแต่ศูนย์ถึงแปดส่วนในล้านส่วน ตามข้อมูลของภัณฑารักษ์สมิธโซเนียน ดร. เจ็ฟฟรี โพสต์ ธาตุโบรอนอาจเป็นเหตุให้เพชรมีสีน้ำเงินหลังการทดสอบโดยใช้แสดงอินฟราเรดตรวจพบสเปกตรัมเคมีของเพชร

## อ้างอิง

## แหล่งข้อมูลอื่น

* Smithsonian information

หมวดหมู่:การสาปแช่ง
หมวดหมู่:เพชรมีชื่อ
หมวดหมู่:ปริศนา
หมวดหมู่:สิ่งลึกลับ
เรสเซิลเมเนีย ครั้งที่ 3

**เรสเซิลเมเนีย ครั้งที่ 3** จัดวันที่ 29 มีนาคม 1987 ในสหรัฐอเมริกา ที่ พอนทิแอค มิชิแกน สนามที่จัดคือ พอนทิแอคซิลิเวอร์โดม มีผู้ชมทั้งหมด 93,173 คน มากกว่าทุกครั้งที่จัดมา

## ผลการปล้ำ

## อ้างอิง

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2530
เรสเซิลเมเนีย ครั้งที่ 4

**เรสเซิลเมเนีย ครั้งที่ 4** () จัดวันที่ 27 มีนาคม 1988 ในสหรัฐอเมริกา  ที่ แอทแลนติคซ์ซิตี้ นิวเจอร์ซีย์  สนามที่จัด ทรัปป์ พลาซ่า มีคนดูทั้งหมด  18,165 คน

## ผล

### แบทเทิลรอยัล

## ดูเพิ่ม
*เรสเซิลเมเนีย
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*The Official Website of WrestleMania IV 

หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2531
หมวดหมู่:ทัวร์นาเมนท์ของมวยปล้ำอาชีพ
กันดะฮาร์

**กันดะฮาร์** (; ; ) เป็นเมืองที่ใหญ่เป็นอันดับที่ 2 ของอัฟกานิสถาน รองจากกรุงคาบูล ข้อมูลปี ค.ศ. 2015 มีประชากรทั้งหมด 614,118 คน ตั้งอยู่ในจังหวัดกันดะฮาร์ สูง 1,010 เมตรจากระดับน้ำทะเล แม่น้ำที่สำคัญได้แก่ แม่น้ำอาร์กันดับ

## ภูมิศาสตร์
แม่น้ำ Arghandab ไหลผ่านทางตะวันตกของกันดะฮาร์ นครนี้แบ่งออกเป็น 15 เขตและมีพื้นที่รวม 27,337 เฮกเตอร์ จำนวนผู้อยู่อาศัยในนครอยู่ที่ 61,902 คน

### ภูมิอากาศ
กันดะฮาร์มีสภาพภูมิอากาศแบบทะเลทรายเขตร้อน (*BWh*)

## อ้างอิง

## บรรณานุกรม
*
*Hill, John E. 2004. ''The Peoples of the West from the Weilue'' 魏略 *by Yu Huan* 魚豢*: A Third Century Chinese Account Composed between 239 and 265 CE.* Draft annotated English translation.
*Hill, John E. (2009) *Through the Jade Gate to Rome: A Study of the Silk Routes during the Later Han dynasty, 1st to 2nd centuries CE*. BookSurge, Charleston, South Carolina. .
*Frye, Richard N. (1963). *The Heritage of Persia*. World Publishing company, Cleveland, Ohio. Mentor Book edition, 1966.
*Toynbee, Arnold J. (1961). *Between Oxus and Jumna*. London. Oxford University Press.
*Willem Vogelsang (1985). "Early historical Arachosia in South-east Afghanistan; Meeting-place between East and West." *Iranica antiqua*, 20 (1985), pp.&nbsp;55–99.
*Wood, Michael (1997). *[https://archive.org/details/isbn_9790520231923 In the Footsteps of Alexander the Great: A Journey from Greece to Asia]*. University of California Press. 

## แหล่งข้อมูลอื่น

*Map of Kandahar, from Afghanistan Information Management Services

หมวดหมู่:เมืองในประเทศอัฟกานิสถาน
หมวดหมู่:จังหวัดกันดะฮาร์
โรมารีอู

**โรมารีอู จี โซซา ฟาเรีย** () หรือเป็นที่รู้จักในชื่อ **โรมารีอู** เกิดเมื่อวันที่ 29 มกราคม ค.ศ. 1966 เกิดที่เมืองจากาเรซีโย ประเทศบราซิล เป็นอดีตนักฟุตบอล ตำแหน่งกองหน้าตัวรุก ผู้จัดการทีม และปัจจุบันเป็นนักการเมือง เขาดำรงตำแหน่งคล้ายผู้ว่าการในบ้านเกิดของเขา เขาช่วยให้ฟุตบอลทีมชาติบราซิลชนะเลิศได้แชมป์ฟุตบอลโลกในฟุตบอลโลก 1994 ที่สหรัฐอเมริกา

เขาได้รับการเลือกเป็นนักฟุตบอลแห่งปีของฟีฟ่า และได้รับรางวัลลูกบอลทองคำ ในปี ค.ศ. 1994 ได้รับเลือกเป็นกองหน้าของฟีฟ่าดรีมทีม ติดอยู่ในรายชื่อนักฟุตบอลยอดเยี่ยม 125 คน ที่ยังมีชีวิตอยู่ ในการเฉลิมฉลองครบรอบ 100 ปีของฟีฟ่า และยังมีการอ้างว่าเขายิงประตูได้มากกว่า 1,000 ประตู แต่ก็เชื่อว่าเกินความจริง เพราะหากนับแล้วสถิติยิงประตูอยู่ที่ 900 ประตูกว่า

## อ้างอิง

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นในฟุตบอลโลก 1994
หมวดหมู่:นักฟุตบอลกลูบีจีเรกาตัสดูฟลาเม็งกู
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในลาลิกา
หมวดหมู่:ผู้จัดการทีมฟุตบอลชาวบราซิล
หมวดหมู่:บุคคลจากรีโอเดจาเนโร
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นสโมสรฟุตบอลไมแอมี
หมวดหมู่:ผู้เล่นสโมสรฟุตบอลแอดิเลดยูไนเต็ด
วิกิพีเดียภาษาสันสกฤต

**วิกิพีเดียภาษาสันสกฤต** (; IAST: Saṃskṛta Vikipīḍiyā) (หรือ **sawiki**) เป็นสารานุกรมวิกิพีเดียที่จัดทำขึ้นในภาษาสันสกฤต ก่อตั้งในเดือนธันวาคม ค.ศ. 2003 โดยมีจำนวนบทความถึง 5,000 บทความในเดือนสิงหาคม ค.ศ. 2011

ณ วันที่  วิกิพีเดียภาษาสันสกฤตมีบทความทั้งหมด  และถือเป็นวิกิพีเดียภาษาที่มีบทความมากเป็นอันดับที่  ของวิกิพีเดียทั้งหมด *[[The Times of India]]* ถือว่า "ภาษาสันสกฤตกำลังกลับมาอีกครั้ง ต้องขอบคุณชุมชนวิกิพีเดีย" *[[Mother India (magazine)|Mother India]]* ถือว่าวิกิพีเดียภาษาสันสกฤตเป็น "เครื่องมือการเรียนรู้ที่ยอดเยี่ยม"

## อ้างอิง

## แหล่งข้อมูลอื่น

*  Sanskrit Wikipedia
*  Sanskrit Wikipedia mobile
* Wikipedia.org multilingual portal

สันสกฤต
ป่ากงเปียญ

**ป่ากงเปียญ** () เป็นป่าใหญ่ในแคว้นปีการ์ดี ประเทศฝรั่งเศส ใกล้กับเมืองกงเปียญและอยู่ห่างจากกรุงปารีสขึ้นมาทางเหนือประมาณ 60 กิโลเมตร

## ภูมิศาสตร์
ป่ากงเปียญเป็นรูปเกือบวงกลมมีเส้นผ่านศูนย์กลางประมาณ 14 กิโลเมตร เส้นรอบวงยาวประมาณ 93 กิโลเมตร และมีพื้นที่คร่าว ๆ 35,620 เอเคอร์ ทำให้มันเป็น *ป่าไม้ของรัฐ* (forêt domaniale) ขนาดใหญ่ที่สุดอันดับสาม

ป่ากงเปียญชุ่มชื้นเพราะอยู่ติดกับแม่น้ำอวซและแอน เช่นเดียวกับลำน้ำสาขาและธารน้ำที่เล็กกว่าอีกมาก

ทางตะวันตกเฉียงเหนือ ป่าโอบล้อมเมืองขนาดเล็กชื่อเดียวกัน และทางเหนือและตะวันออกเฉียงเหนือ พ้นแม่น้ำแอนไป เป็นป่าแห่งชาติขนาดใหญ่แลก (Forêt Domaniale de Laigue) รอบอาณาเขตส่วนที่เหลือ ป่ากงเปียญติดต่อกับเทศบาลหลายแห่ง และทางใต้ มันติดต่อกับป่าอาลัต (Halatte)

## ประวัติศาสตร์
ป่ากงเปียญเป็นสถานที่สงบศึกระหว่างฝ่ายสัมพันธมิตรกับเยอรมนี ซึ่งยุติสงครามโลกครั้งที่หนึ่ง เมื่อวันที่ 11 พฤศจิกายน ค.ศ. 1918 ผู้บัญชาการทหารสูงสุดของฝรั่งเศส จอมพลฟ็อชเรียกประชุมการสงบศึกลึกเข้าไปในป่าข้างหมู่บ้านขนาดเล็กชื่อ เรอตงด์ (Rethondes) โดยตั้งใจให้เป็นความลับเพราะเขาต้องการกีดกันมิให้นักหนังสือพิมพ์มารบกวน เช่นเดียวกับการละเว้นผู้แทนเยอรมันจากการแสดงความเป็นปรปักษ์โดยชาวฝรั่งเศสท้องถิ่น

ระหว่างสงครามโลกครั้งที่สอง มีการลงนามสนธิสัญญาที่สองในป่า คราวนี้เป็นการจัดการสงบศึกระหว่างฝรั่งเศสกับนาซีเยอรมนี เมื่อวันที่ 22 มิถุนายน ค.ศ. 1940 ด้วยความปรารถนาอย่างชัดเจนในอันที่จะทำให้ศัตรูที่พ่ายแพ้ของเขาขายหน้า ผู้เผด็จการเยอรมัน อดอล์ฟ ฮิตเลอร์ ออกคำสั่งให้การยอมจำนนควรมีขึ้น ณ จุดเดิม แม้กระทั่งรถรางคันเดียวกับที่ฝ่ายเยอรมนียอมจำนนใน ค.ศ. 1918

## อ้างอิง

หมวดหมู่:ภูมิศาสตร์ฝรั่งเศส
บิวตี้ฟูล บ๊อกเซอร์

***บิวตี้ฟูล บ๊อกเซอร์*** () เป็นภาพยนตร์ไทยอิงชีวประวัติ น้องตุ้ม (ปริญญา เจริญผล) ซึ่งเป็นภาพยนตร์ที่ได้รับการกล่าวว่าไม่ค่อยประสบความสำเร็จในประเทศไทยเท่าใดนัก หากแต่ประสบความสำเร็จในเวทีสากล โดยภาพยนตร์ชุดนี้สามารถทำรายได้นอกประเทศไทยรวม 1 ล้านเหรียญ ซึ่งส่วนหนึ่งของการตอบรับ มาจากความนิยมของมวยไทยของผู้ชม

ทั้งนี้ อัสนี สุวรรณ ซึ่งเป็นนักแสดงนำผู้รับบทเป็นน้องตุ้มในภาพยนตร์ชุดนี้ ยังเคยเป็นนักมวยไทยมาก่อนด้วยเช่นกัน

## เนื้อเรื่องย่อ
เป็นเรื่องจริงของชายคนหนึ่ง ที่มีจิตใจเป็นหญิงมาตั้งแต่เด็ก และมีความใฝ่ฝันว่าจะเป็นผู้หญิงในวันข้างหน้า ในวัยเยาว์ เขาได้ใช้ชีวิตเร่ร่อนช่วยพ่อแม่ในจังหวัดต่างๆ รวมทั้งเคยบวชเรียนเป็นเณรติดตามพระธุดงค์ แล้วเขาก็ได้เข้าสู่วงการมวยไทยในเวลาต่อมา ซึ่งมีชื่อเสียงไปทั่วโลก ชีวิตเขาล้วนมีความขัดแย้งภายในจิตใจ เขามีทั้งความอ่อนโยน รักสวยรักงาม และขณะเดียวกันเขาก็มีความเป็นนักสู้ไม่แพ้ชายชาตรี

และแล้ว การโคจรสู่มหาศึกที่โตเกียวโดมก็ได้เริ่มขึ้น เขาได้พบกับคู่ต่อสู้ซึ่งเป็นนักมวยปล้ำหญิงที่มีชื่อว่า เคียวโกะ อิโนะอุเอะ ซึ่งถือได้ว่าเป็นการต่อสู้ที่มีความขัดแย้งทางร่างกายและจิตใจสำหรับเขาเป็นอย่างมาก

## นักแสดง
* อัสนี สุวรรณ รับบทเป็น น้องตุ้ม
* สรพงษ์ ชาตรี รับบทเป็น พี่ชาติ
* อรอนงค์ ปัญญาวงศ์ รับบทเป็น แม่ของน้องตุ้ม
* นึกคิด บุญทอง รับบทเป็น พ่อของน้องตุ้ม
* เคียวโกะ อิโนะอุเอะ รับบทเป็น นักมวยปล้ำหญิงชาวญี่ปุ่น (ตัวเธอเอง)
* ยูกะ เฮียวโดะ รับบทเป็น หญิงสาวชาวญี่ปุ่น
* คีแกน กัง รับบทเป็น แจ็คเดอะรีพอร์ทเตอร์

## เพลงประกอบภาพยนตร์
* เธอ (มาจากไหน) ขับร้องโดย อัสนี โชติกุล
* หนึ่งมิตรชิดใกล้  ขับร้องโดย ปรีติ บารมีอนันต์
* หมัด-เท้า-เข่า-ศอก ขับร้องโดย ไมค์ ภิรมย์พร
* ซุปเปอร์แมนอะไร ขับร้องโดย ใหม่ เจริญปุระ
* ผู้ชายในฝัน ขับร้องโดย ตุ้ม ปริญญา เจริญผล
* ก็เคยสัญญา ขับร้องโดย อัสนี สุวรรณ

## รางวัล
* รางวัลนักแสดงนำชายยอดเยี่ยม จากเวทีสุพรรณหงส์ทองคำ ปี 2546
* รางวัลแต่งหน้ายอดเยี่ยม จากเวทีสุพรรณหงส์ทองคำ ปี 2546
* รางวัลภาพยนตร์ยอดเยี่ยมจากเทศกาลภาพยนตร์นานาชาติ โตนิโร
* รางวัลภาพยนตร์ยอดเยี่ยมจากเทศกาลภาพยนตร์นานาชาติมิลาน อิตาลี

## อ้างอิง

## แหล่งข้อมูลอื่น

* 
* Official U.S. Site
* *[http://www.imdb.com/title/tt0401248/ Beautiful Boxer]* at the Internet Movie Database
* *[http://www.rottentomatoes.com/m/beautiful_boxer/ Beautiful Boxer]* at Rotten Tomatoes
* a chapter about her story in the book The Secret World of Thailand's Third Gender"  by Susan Aldous and Pornchai Sereemongkonpol published in 2008 by Maverick House Publishers
* 

หมวดหมู่:ภาพยนตร์ภาษาไทย
หมวดหมู่:ภาพยนตร์โดยจีเอ็มเอ็มพิคเจอร์
หมวดหมู่:ภาพยนตร์ที่กำกับโดย เอกชัย เอื้อครองธรรม
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ชีวประวัติไทย
หมวดหมู่:ภาพยนตร์มวยไทยไทย
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์แอลจีบีทีไทย
หมวดหมู่:การพรรณนาทางวัฒนธรรมของชาวไทย
วิกิพีเดียภาษาวาไร

**วิกิพีเดียภาษาวาไร** เป็นสารานุกรมวิกิพีเดีย ที่จัดทำขึ้นในภาษาวาไร เริ่มสร้างขึ้นเมื่อวันที่ 25 กันยายน ค.ศ. 2005 ณ ค.ศ.  วิกิพีเดียภาษานี้มีบทความทั้งหมด บทความ ถึงแม้ว่าจะมีผู้ใช้ที่แก้ไขล่าสุดจำนวนน้อยมาก ( คน) วิกิพีเดียภาษาวาไรมีบทความที่สร้างโดยบอตโดยอัตโนมัตืจำนวนมาก ส่วนใหญ่สร้างโดย Lsjbot ของ Sverker Johansson

## โลโก้

## อ้างอิง

## อ่านเพิ่ม
*  - Originally written in English, it includes a Mandarin Chinese translation (titled "族語傳遞資訊──瓦萊語維基百科經驗談") by Chen Yingrou (陳穎柔).

## แหล่งข้อมูลอื่น

หมวดหมู่:วิกิพีเดียภาษาต่าง ๆ
โรงเรียนวัดนาวง (จังหวัดตรัง)

**โรงเรียนวัดนาวง** เป็นโรงเรียนรัฐบาล  ในสังกัดสำนักงานเขตพื้นที่การศึกษาประถมศึกษาตรัง เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณบ้านนาวง ตำบลบางกุ้ง อำเภอห้วยยอด จังหวัดตรัง เปิดสอนในระดับชั้นอนุบาลและประถมศึกษาแบบสหศึกษา

## ประวัติ
**โรงเรียนวัดนาวง** ก่อตั้งโดย**ขุนนิคมประศาสน์** นายอำเภอเขาขาว (อำเภอห้วยยอดในปัจจุบัน) และ **ขุนนัยนาปะยา** กำนันตำบลนาปะยา (ตำบลบางกุ้ง, ตำบลนาวง และตำบลวังคีรีในปัจจุบัน) โดยได้รับการบริจาคเงินจากประชาชนในพื้นที่ในการก่อสร้างอาคารเรียนแบบ ป. 1 ก. พิเศษ และได้รับการบริจากที่ดินจากวัดนาวงจำนวน 1 ไร่ 1 งาน จากพระครูอรรถสารสุนทร เจ้าอาวาสวัดนาวง โดยใช้ชื่อว่า **โรงเรียนประชาบาลตำบลนาปะยา ๑** และทำการเรียนการสอนครั้งแรกเมื่อวันที่ 1 กุมภาพันธ์ พ.ศ. 2481 โดยเปิดสอนในระดับประถมศึกษา 

ในระหว่างปี พ.ศ. 2486 ถึง พ.ศ. 2490 โรงเรียนประชาบาลตำบลนาปะยา ๑ ได้เปลี่ยนชื่อโรงเรียนเป็น **โรงเรียนประชาบาลตำบลนาวง ๒** ให้ตรงตามชื่อตำบลซึ่งเปลี่ยนชื่อใหม่ และในระหว่างปี พ.ศ. 2491 ถึง พ.ศ. 2495 ได้เปลี่ยนชื่ออีกครั้งเป็น **โรงเรียนประชาบาลตำบลนาวง ๑**  จนถึงปี พ.ศ. 2496 โรงเรียนประชาบาลตำบลนาวง ๑ ได้ย้ายไปอยู่ในเขตตำบลบางกุ้ง และได้เปลี่ยนชื่ออีกครั้งเป็น **โรงเรียนวัดนาวง** ตามที่ตั้งในเขตวัดนาวง และซื้อที่ดินเพิ่มเติมจากเงินบริจาคเพื่อขยายโรงเรียนบริเวณทิศใต้และทิศตะวันตกรวมจำนวน 6 ไร่ ในปี พ.ศ. 2511

ในปี พ.ศ. 2524 โรงเรียนวัดนาวงได้ขยายระดับการศึกษาผู้ใหญ่ร่วมกับศูนย์การศึกษานอกโรงเรียนจังหวัดตรัง และเริ่มเปิดสอนในระดับชั้นอนุบาลในปี พ.ศ. 2529 โครงการอนุบาลชนบทของกระทรวงศึกษาธิการ

## สัญลักษณ์ประจำโรงเรียน
* **ตราสัญลักษณ์ประจำโรงเรียน** รูปตราสัญลักษณ์ประจำสำนักงานคณะกรรมการการศึกษาขั้นพื้นฐาน ด้านใต้มีชื่อโรงเรียนและหน่วยงานที่สังกัด
* **คำขวัญ** รู้หน้าที่ มีวินัย ใฝ่ศึกษา 
* **สีประจำโรงเรียน** 
**  หมายถึง สีขาว
**  หมายถึง สีน้ำเงิน
* **เพลงประจำโรงเรียน** เพลงมาร์ชโรงเรียนวัดนาวง

## อ้างอิง

## แหล่งข้อมูลอื่น
* เว็บไซต์โรงเรียนวัดนาวง 
* 

นาวง
หมวดหมู่:โรงเรียนในอำเภอห้วยยอด
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2481
วิกิพีเดียภาษาคาซัค

**วิกิพีเดียภาษาคาซัค** () เป็นสารานุกรมวิกิพีเดียที่จัดทำขึ้นในภาษาคาซัค เริ่มสร้างเมื่อวันที่ 2 มิถุนายน ค.ศ. 2002

## ประวัติ
[thumb|left|[วิกิบิลิม]]
วิกิพีเดียภาษาคาซัคสร้างขึ้นในเดือนมิถุนายน ค.ศ. 2002 ใน ค.ศ. 2011 วิกิพีเดียภาษานี้มีอัตราการเติบโตที่สูงมาก โดยมีบทความจาก 7,000 บทความเพิ่มไปเป็นมากกว่า 100,000 บทความภายในเวลาน้อยกว่าหนึ่งปี ส่วนใหญ่เกิดจากการรวบรวมข้อมูลจากสารานุกรมคาซัค ซึ่งเผยแพร่ภายใต้สัญญา Creative Commons Attribution Share-Alike License (CC BY-SA) การขยายอย่างก้าวกระโดดริเริ่มโดยมูลนิธิวิกิบิลิมที่ไม่แสวงหากำไร มูลนิธิ Samruk Kazyna กองทุนความมั่งคั่งด้านน้ำมันของคาซัคสถาน สนับสนุนการขยายนี้เพื่อแก้ไข แปลงเป็นดิจิทัล และโอนสิทธิ์ผู้เขียน ด้วยค่าใช้จ่าย 30 ล้านเท็งเกใน ค.ศ. 2011 ในงานประชุมวิกิเมเนีย 2011 Rauan Kenzhekhanuly ประธานวิกิบิลิม ได้รับรางวัลวิกิพีเดียนออฟเดอะเยียร์จากจิมมี เวลส์ ผู้ร่วมก่อตั้งวิกิพีเดีย จากผลงานในการขยายวิกิพีเดียภาษาคาซัค

วิกิพีเดียภาษาคาซัคสามารถดูและเขียนได้ในสามอักษร: อักษรซีริลลิก, อักษรละติน และอักษรอาหรับ ณ วันที่ 26 ตุลาคม ค.ศ. 2011 วิกิพีเดียภาษานี้ผ่านเป้าหมายที่ 100,000 บทความ และในช่วงต้น ค.ศ. 2013 จึงก้าวผ่านที่มากกว่า 200,000 บทความ

## ข้อโต้แย้ง
มีผู้ตั้งคำถามถึงความใกล้ชิดของวิกิบิลิมต่อรัฐบาลคาซัคสถาน เนื่องจาก Rauan Kenzhekhanuly ประธานวิกิบิลิม เคยดำรงตำแหน่งข้าราชการคาซัคเป็นเวลานานและรัฐบาลได้รับการวิพากษ์วิจารณ์อย่างกว้างขวางจากการปราบปรามการเสรีภาพทางการพูด  ส่วนในด้านความเป็นกลางของเนื้อหาในวิกิพีเดียภาษาคาซัค เนื้อหาส่วนใหญ่นำมาจากสารานุกรมแห่งชาติที่เผยแพร่โดยภาครัฐ

ใน ค.ศ. 2015 จิมมี เวลส์เขียนไว้ในเรดดิตว่าในเวลานั้นตนให้รางวัลวิกิพีเดีนออฟเดอะเยียร์แก่ Kenzhekhanuly  เขาไม่รู้ว่า Kenzhekhanuly เคยดำรงตำแหน่งเลขาธิการคนแรกในสถานทูตคาซัคสถานที่มอสโกและที่ปรึกษาของผู้ว่าการแคว้น Mangystau ของคาซัคสถาน ใน ค.ศ. 2015 Kenzhekhanuly ได้ดำรงตำแหน่งรางผู้ว่าาการแคว้น Kyzylorda ของคาซัคสถาน และเป็นผู้ก่อตั้ง Eurasian Council on Foreign Affairs คณะผู้เชี่ยวชาญที่ได้รับทุนจากรัฐบาลคาซัคสถาน

## สถิติ
ณ เดือน  วิกิพีเดียภาษาคาซัคมีบทความประมาณ  บทความ ผู้อ่านส่วนใหญ่มาจากประเทศคาซัคสถาน

ณ เดือนเมษายน ค.ศ. 2013 จำนวนบทความในวิกิพีเดียภาษาคาซัคมีประมาณร้อยละ 14 ของบทความทั้งหมดที่เขียนในภาษากลุ่มเตอร์กิก ทำให้เป็นวิกิพีเดียรุ่นที่ใหญ่เป็นอันดับสอง รองจากภาษาตุรกีที่มีบทความรวมร้อยละ 28 จากบทความในภาษากลุ่มเตอร์กิกทั้งหมด

## ภาพ

ไฟล์:Kazenc.jpg|ข้อความจากสารานุกรมคาซัคระบุถึงการเผยแพร่สื่อภายใต้ลิขสิทธิ์ CC BY-SA
ไฟล์:Kazakh Wiki-logo-100000.png|โลโก้ที่ระลึกวิกิพีเดียภาษาคาซัคครบ 100,000 บทความ (ฤดูใบไม้ร่วง 2011)
ไฟล์:Kazakh Wiki-logo-TWC.png|โลโก้วิกิพีเดียภาษาคาซัคในช่วงการประชุมวิกิมีเดียภาษากลุ่มเตอร์กิก (เมษายน 2012)
ไฟล์:Kazakh Wiki-logo-200000.png|โลโก้ที่ระลึกวิกิพีเดียภาษาคาซัคครบ 200,000 บทความ (พฤศจิกายน 2012)


## อ้างอิง

## ข้อมูล
* Lih, Andrew. *[[The Wikipedia Revolution: How a Bunch of Nobodies Created the World's Greatest Encyclopedia]]*. Hyperion, New York City. 2009. First Edition.  (alkaline paper).

## แหล่งข้อมูลอื่น

* 
*  วิกิพีเดียภาษาคาซัค
*  วิกิพีเดียภาษาคาซัค รุ่นโทรศัพท์
* WikiBilim: About Foundation
* Wikimedia Community of Kazakh language User Group 27 March 2020

วิกิพีเดียภาษาต่าง ๆ
โตเกียวตะวันตก

**โตเกียวตะวันตก** หรือ **พื้นที่ทามะ** (, ) หรือ **โทกะ** () หมายถึงส่วนตะวันตกของมหานครโตเกียว ที่อยู่นอกเหนือจากส่วนตะวันออกที่เป็น 23 เขตพิเศษ และส่วนที่เป็นหมู่เกาะ พื้นที่ทามะประกอบไปด้วยเขตปกครองส่วนท้องถิ่นรูปแบบเทศบาลจำนวน 30 แห่ง

พื้นที่ทามะมักเรียกว่า "ซัง-ทามะ" () เนื่องจากเดิมประกอบด้วย 3 อำเภอ ได้แก่ อำเภอนิชิตามะ อำเภอคิตะตามะ และอำเภอมินามิตามะ และพื้นที่ทามะยังเคยเป็นส่วนหนึ่งของจังหวัดคานางาวะก่อนที่จะย้ายมาขึ้นกับโตเกียวใน ค.ศ. 1893

## รายชื่อเทศบาล
โตเกียวตะวันตกประกอบด้วยเทศบาลจำนวน 30 แห่ง แบ่งเป็น เทศบาลนคร 26 แห่ง (หมายเลข 1–26), เทศบาลเมือง 3 แห่ง (หมายเลข 27, 28, 30), และเทศบาลหมู่บ้าน 1 แห่ง (หมายเลข 29)

## อ้างอิง
หนานหนิง

**หนานหนิง** (; จ้วง: Namzningz หน่ำหนิ่ง) เป็นเมืองหลวงของเขตปกครองตนเองกว่างซีจ้วง ทางภาคใต้ของประเทศจีน บางครั้งเรียกว่า *นครสีเขียว* เนื่องจากอุดมไปด้วยพื้นที่สีเขียวจากพรรณพืชเขตร้อน

## อ้างอิง

## แหล่งข้อมูลอื่น
* 
* เว็บไซต์นครหนานหนิง

หมวดหมู่:นครในเขตปกครองตนเองกว่างซี
หมวดหมู่:เมืองหลวงของมณฑลในประเทศจีน
สแปมเด็กซิง

ในทางคอมพิวเตอร์ **สแปมเด็กซิง** หรือ **สแปมเว็บ** (; search spam, search engine spam, web spam, Search Engine Poisoning ก็เรียก) เป็นกระบวนการที่ทำขึ้นโดยมีเจตนาเปลี่ยนแปลงดัชนีการค้นหา (Index) ของเสิร์ชเอนจิน เช่น การใช้คำที่ไม่เกี่ยวข้องกับเรื่องซ้ำไปมาเพื่อเพิ่มความเกี่ยวข้องหรือความสำคัญของเนื้อหาที่กับเรื่องที่กำลังค้นหา ในลักษณะที่ขัดกับวัตถุประสงค์ทั่วไปของระบบการเก็บดัชนี

สแปมเด็กซิงมักถูกโยงไปเป็นส่วนหนึ่งของการเพิ่มประสิทธิภาพเครื่องมือค้นหา (SEO) แม้ว่าจะมีการทำ SEO หลายประการที่ทำให้คุณภาพและการแสดงผลของเนื้อหาดีขึ้น และให้ข้อมูลที่เป็นประโยชน์ต่อผู้ใช้ก็ตาม เสิร์ชเอนจินใช้ขั้นตอนวิธีหลายรูปแบบเพื่อวัดลำดับความเกี่ยวข้องของเนื้อหา เช่น ดูว่าเนื้อหาที่ต้องการอยู่ในแท็ก META ในยูอาร์แอลหรือในเว็บเพจนั้นหรือไม่ นอกจากนี้ยังเช็คการทำสแปมเด็กซิงและนำหน้าที่ทำสแปมเด็กซิงนั้นออกจากผลการค้นหา นอกจากนี้ ผู้ที่ทำงานเกี่ยวกับ SEO ยังสามารถบล็อกผลการค้นหาที่มาจากเว็บไซต์ใด ๆ ที่ใช้สแปมเด็กซิงได้ โดยขึ้นอยู่กับคำร้องเรียนของผู้ใช้หรือผลการค้นหาที่ไม่สอดคล้องกับความเป็นจริง การที่สแปมเด็กซิงเกิดขึ้นในยุคกลางทศวรรษที่ 1990 ทำให้เสิร์ชเอนจินชั้นนำในเวลานั้นลดประโยชน์ลง เนื่องจากผลการค้นหาจะไม่เกี่ยวข้องกับสิ่งที่ต้องการค้นหาจริง

วิธีการทำสแปมเด็กซิงที่นิยมทำกันทั่วไปทำโดยใช้สองวิธีกว้าง ๆ คือ การสแปมด้วยเนื้อหา (Content spam/term spam) และการสแปมลิงก์ (Link spam)

## อ้างอิง

## ดูเพิ่ม
### หน้ารายงานเว็บเพจที่สแปมเด็กซิง
* จากผลการค้นหา ของกูเกิล 
* จากผลการค้นหา ของยาฮู!

### หน้าช่วยเหลือของเสิร์ชเอนจิน สำหรับผู้ดูแลเว็บ
* จาก กูเกิล
* จาก ยาฮู!

### อื่น ๆ
* AIRWeb series เกี่ยวกับการเก็บข้อมูลบนเว็บ

หมวดหมู่:สแปม
หมวดหมู่:เวิลด์ไวด์เว็บ
แรดดำตะวันตก

**แรดดำตะวันตก** หรือ **แรดดำแอฟริกันตะวันตก** () เป็นสปีชีส์ย่อยหายากของแรดดำ การสำรวจล่าสุดไม่พบแม้แต่เพียงตัวเดียว และใน ค.ศ. 2011 มันถูกประกาศว่าสูญพันธุ์โดย IUCN ครั้งหนึ่งมันเคยอาศัยอยู่กระจัดกระจายในทุ่งหญ้าสะวันนาแห่งแอฟริกากลางตะวันตก แต่ถูกบุกรุกล่า

## รายละเอียด
แรดดำตะวันตกลำตัวยาว 3-3.8 เมตร สูง 1.4-1.7 เมตร น้ำหนัก 800-1,300 กิโลกรัม มีสองเขา เขาแรกวัดความยาวได้ 0.5-1.3 เมตร และเขาที่สองวัดได้ 2-55 เซนติเมตร

## ประชากรและการลดจำนวน
แรดดำตะวันตกถูกล่าอย่างหนักในช่วงต้นคริสต์ศตวรรษที่ 20 แต่ประชากรเพิ่มขึ้นในคริสต์ทศวรรษ 1930 หลังมีมาตรการอนุรักษ์ออกมา แต่ด้วยความพยายามคุ้มครองได้ลดลงเป็นเวลาหลายปี ทำให้ประชากรแรดดำตะวันตกลดลง จนถึง ค.ศ. 1980 ประชากรลดลงเหลือเพียงหลักร้อย การบุกรุกล่าสัตว์ดำเนินต่อไปและจนถึง ค.ศ. 2000 มีการประเมินว่ามีแรดดำตะวันตกหลงเหลืออยู่เพียง 10 ตัว ต้น ค.ศ. 2006 การสำรวจอย่างเข้มข้นทางแคเมอรูนเหนือ ซึ่งเป็นแหล่งที่อยู่อาศัยสุดท้ายที่ยังเหลืออยู่ของแรดดังกล่าว ไม่พบแม้แต่ตัวเดียว แต่ความพยายามค้นหาตัวที่ยังหลงเหลืออยู่ดำเนินต่อไป ไม่มีแรดดำตะวันตกที่ทราบกันว่ามีการเลี้ยงไว้ ในเดือนพฤศจิกายน ค.ศ. 2011 สปีชีส์ย่อยดังกล่าวถูกประกาศว่าสูญพันธุ์โดยสหภาพนานาชาติเพื่อการอนุรักษ์ธรรมชาติและทรัพยากรธรรมชาติ

## อ้างอิง

## แหล่งข้อมูลอื่น
*

หมวดหมู่:แรด
หมวดหมู่:สัตว์ที่พบในทวีปแอฟริกา
เส้นดูรันด์

**เส้นดูรันด์** (; ; ; ) หมายถึง เขตแดนระหว่างประเทศระหว่างปากีสถานกับอัฟกานิสถาน ซึ่งแบ่งแยกเชื้อชาติปาทาน (ชาวอัฟกานิสถาน) เส้นที่ทำเครื่องหมายอย่างเลวนี้ยาวประมาณ 2,640 กิโลเมตร เส้นดังกล่าวถูกจัดทำขึ้นหลังความตกลงเส้นดูรันด์ ค.ศ. 1893 ระหว่างผู้แทนอาณานิคมบริติชอินเดียและอาเมียร์แห่งอัฟกานิสถาน อับดุร์ เราะห์มาน ข่าน เพื่อกำหนดเขตอิทธิพลของแต่ละฝ่ายให้แน่นอน เส้นดูรันด์ตั้งตามชื่อเฮนรี มอร์ติเมอร์ ดูรันด์ รัฐมนตรีต่างประเทศบริติชอินเดียในเวลานั้น ความตกลงหน้าเดียวซึ่งประกอบด้วยเนื้อหาสั้น ๆ เจ็ดข้อ ลงนามโดย เอช. เอ็ม. ดูรันด์ และอับดุร์ เราะห์มาน ข่าน ตกลงว่าจะไม่แทรกแซงข้ามแนวเขตแดนระหว่างอัฟกานิสถานและดินแดนที่เป็นอาณานิคมบริติชอินเดียในเวลานั้น (ปัจจุบันคือ ปากีสถาน)

การสำรวจปักปันเขตแดนร่วมระหว่างอังกฤษ-อัฟกานิสถานเริ่มตั้งแต่ ค.ศ. 1894 ครอบคลุมเขตแดนยาว 800 เมตร เส้นดูรันด์อันเป็นผลนั้น ได้จัดตั้งเขตกันชนของเกมอันยิ่งใหญ่ระหว่างผลประโยชน์ของอังกฤษและรัสเซียในภูมิภาค ชายแดนที่ทำเครื่องหมายอย่างเลวนี้ตัดผ่านพื้นที่เผ่าพัซตุน แบ่งแยกเชื้อชาติพัซตุนทั้งสองฟากของชายแดนและตั้งอยู่ในสถานที่ซึ่งอธิบายว่าเป็น หนึ่งในสถานที่อันตรายที่สุดในโลก แม้จะแสดงในแผนที่ส่วนใหญ่เป็นเขตแดนระหว่างประเทศด้านตะวันตกของปากีสถาน แต่อัฟกานิสถานไม่ยอมรับ 

## อ้างอิง

## แหล่งข้อมูลอื่น

* Text of the Durand Line Agreement, 12 November 1893 
* The Durand Line Agreement (1893): Its Pros and Cons
* "The Durand Line: History and Problems of the Afghan-Pakistan Border" Bijan Omrani, published in *Asian Affairs*, vol. 40, Issue 2, 2009.
* "Rethinking the Durand Line: The Legality of the Afghan-Pakistan Border" , published in the RUSI Journal, Oct 2009, Vol. 154, No. 5
* No Man's Land – Where the imperialists' Great Game once unfolded, tribal allegiances have made for a "soft border" between Afghanistan and Pakistan—and a safe haven for smugglers, militants and terrorists
* Culture, Politics Hinder U.S. Effort to Bolster Pakistani Border, *[[The Washington Post]]* 30 March 2008
* "Border Complicates War in Afghanistan", *[[The Washington Post]]*, 4 April 2008

หมวดหมู่:เขตแดน
หมวดหมู่:ประวัติศาสตร์ปากีสถาน
หมวดหมู่:ประวัติศาสตร์อัฟกานิสถาน
หมวดหมู่:กรณีพิพาทเรื่องอาณาเขตปากีสถาน
หมวดหมู่:กรณีพิพาทเรื่องอาณาเขตอัฟกานิสถาน
หมวดหมู่:กรณีพิพาทเรื่องอาณาเขตในทวีปเอเชีย
สะพานมิตรภาพไทย–ลาว 4 (เชียงของ–ห้วยทราย)

**สะพานมิตรภาพไทย-ลาว แห่งที่ 4 (เชียงของ-ห้วยทราย)** () เป็นสะพานข้ามแม่น้ำโขง เชื่อมต่อระหว่างประเทศไทยที่หมู่ที่ 9 บ้านดอนมหาวัน ตำบลเวียง อำเภอเชียงของ จังหวัดเชียงราย กับประเทศลาวที่บ้านดอน เมืองห้วยทราย แขวงบ่อแก้ว ระยะทาง 2.48  กิโลเมตร รูปแบบของสะพานเป็นคอนกรีตรูปกล่อง (Segmental Concrete Box Girder) มีเสา 4 เสา กว้าง 14.70 เมตร เป็นสะพานขนาด 2 เลน แต่ละเลนกว้าง 3.50 เมตร ตั้งอยู่กึ่งกลาง นอกจากสะพานแล้วยังมีโครงการก่อสร้างถนนไปอีกประมาณ 6 กิโลเมตรเข้าในเขตเมืองห้วยทราย ซึ่งเป็นถนนลาดยางขนาดสองเลน รวมทั้งมีการก่อสร้างด่านตรวจคนเข้าเมืองด้วยสถาปัตยกรรมแบบล้านช้าง เป็นการเชื่อมต่อกับ**เส้นทางR3A** ที่เชื่อมต่อระหว่างจีน – ลาว –ไทย 

บริษัทรับเหมาก่อสร้างเป็นกลุ่ม CR5-KT Joint Venture ซึ่งเป็นการร่วมทุนระหว่างบริษัท China Railway No.5 ของจีนและบริษัท กรุงธนเอนยิเนียร์ จำกัดของไทย งบประมาณในการก่อสร้างประมาณ 1,624 ล้านบาท โดยการสมทบทุนระหว่างรัฐบาลไทยและรัฐบาลจีน ส่วนรัฐบาลลาวรับผิดชอบค่าชดเชยให้แก่ประชาชนที่ได้รับผลกระทบ โดยก่อสร้างตัวสะพานแล้วเสร็จในวันที่ 12 ธันวาคม พ.ศ. 2555 และได้เปิดให้บริการอย่างเป็นทางการเมื่อวันที่ 11 ธันวาคม พ.ศ. 2556 

ทั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานร่วมในพิธีเปิดสะพานข้ามแม่น้ำโขงไทย-ลาว แห่งที่ 4 (เชียงของ-ห้วยทราย) ร่วมกับนายบุนยัง วอละจิด รองประธานประเทศลาว 

สำหรับสะพานแห่งนี้ เป็นสะพานที่เชื่อมต่อเส้นทางอาร์ 3 เอจากกรุงเทพ - คุณหมิง เพื่อเป็นการรองรับประชาคมเศรษฐกิจอาเซียน  ในปี 2015
เส้นทางอาร์3เอ  มีต้นทางเริ่มจากเชียงของ ประเทศไทย-บ่อแก้ว-หลวงน้ำทา-บ่อเต็น ของประเทศลาว-บ่อหาน-เชียงรุ่งหรือจิ่งหง ในแคว้นสิบสองปันนา-นครคุนหมิง มณฑลยูนนาน ของจีน โดยมีระยะทางจากกรุงเทพฯ ถึงคุนหมิงรวมกว่า 1,800 กิโลเมตร 
สำหรับการก่อสร้างถนนสายเศรษฐกิจอาร์3เอ เพื่อเชื่อมโยงการคมนาคมในกลุ่มประเทศอนุภูมิภาคลุ่มน้ำโขงนับเป็นโครงการบูรณาการเศรษฐกิจในระดับมหภาค ทั้งทางด้านเศรษฐกิจ การท่องเที่ยวและการแลกเปลี่ยนวัฒนธรรม โดยเฉพาะด้านการท่องเที่ยวนับว่าเป็นโอกาสสูงมากที่ประเทศไทยจะมีช่องทาง โอกาสในการเปิดรับนักท่องเที่ยวจากประเทศจีนตอนใต้ ที่จะเดินทางมาทางรถยนต์และทางเรือเพื่อมาท่องเที่ยวยังจังหวัดต่างๆ ทางภาคเหนือของประเทศไทย

## ดูเพิ่ม
* สะพานมิตรภาพแม่น้ำสายแห่งที่ 1
* สะพานมิตรภาพแม่น้ำสายแห่งที่ 2
* จุดผ่านแดนถาวรเชียงของ
* จุดผ่านแดนถาวรแม่สาย
* จุดผ่านแดนถาวรแม่สาย 2

## อ้างอิง

## แหล่งข้อมูลอื่น
* "เนชั่นทีวี" พิธีเปิดสะพานมิตรภาพไทยลาว4 
* "ข่าวสดออนไลน์" สะพานมิตรภาพแห่งที่ 5เชื่อม ไทย-ลาว สู่อาเซียน 
* "วารสารทางหลวงออนไลน์" โครงการก่อสร้างสะพานมิตรภาพแห่งที่ 4 
* "ครอบครัวข่าว3" พิธีเปิดสะพานมิตรภาพไทย-ลาว4 
* Foursquare.com สะพานมิตรภาพ ไทย-ลาว แห่งที่ 4 (4th Thai-Lao Friendship Bridge) ຂົວມິດຕະພາບ ລາວ-ໄທ IV
* จากวันนั้นจนมีวันนี้..ไทย-ลาว ทำพิธีเปิดสะพานมิตรภาพแห่งที่ 4

หมวดหมู่:สะพานในจังหวัดเชียงราย
หมวดหมู่:สะพานในแขวงบ่อแก้ว
หมวดหมู่:สะพานข้ามแม่น้ำโขง
หมวดหมู่:สะพานเชื่อมเขตแดนไทย–ลาว‎
หมวดหมู่:สะพานข้ามแม่น้ำในประเทศไทย
หมวดหมู่:สะพานข้ามแม่น้ำในประเทศลาว
หมวดหมู่:สิ่งก่อสร้างในอำเภอเชียงของ
หมวดหมู่:สิ่งก่อสร้างในแขวงบ่อแก้ว
หมวดหมู่:โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
หมู่เกาะดอนเตรแคสโต

thumb|250px|หมู่เกาะดอนเตรแคสโต
**หมู่เกาะดอนเตรแคสโต** () เป็นหมู่เกาะที่ตั้งอยู่ในประเทศปาปัวนิวกินี ในทะเลโซโลมอน มหาสมุทรแปซิฟิกตะวันตก นอกฝั่งตะวันออกเฉียงใต้ของเกาะนิวกีนี หมู่เกาะมีช่วงความยาวราว 160 กม. มีพื้นที่ราว 3,100 กม² อยู่ห่างจากเกาะใหญ่ เกาะปาปัวนิวกินี ราว 30 กม. มีช่องแคบวอร์ดฮันต์และช่องแคบกอสเชนคั่นอยู่ หมู่เกาะมีเกาะที่สำคัญได้แก่ โดบู กุดอินัฟ เฟอร์กัสสันและนอร์มันบี รวมทั้งเกาะเล็ก ๆ อีกจำนวนมาก ภูมิประเทศเป็นภูเขา มีภูเขาไฟ นักเดินเรือตะวันตกเดินทางมาพบเกาะนี้เมื่อ ค.ศ. 1793

หมวดหมู่:ประเทศปาปัวนิวกินี
หมวดหมู่:เกาะในมหาสมุทรแปซิฟิก
หมวดหมู่:กลุ่มเกาะในมหาสมุทรแปซิฟิก
ออลบอร์

**ออลบอร์** (, ) เป็นเมืองในประเทศเดนมาร์ก ตั้งอยู่ทางตอนเหนือของประเทศ เป็นเมืองท่าทางทะเล เมืองอุตสาหกรรมและเป็นเมืองมหาวิทยาลัย มีประชากร 103,545 คน ทำให้เป็นเมืองมีประชากรมากเป็นอันดับ 4 ของประเทศ มีการตั้งถิ่นฐานราว ค.ศ. 700

## อ้างอิง

หมวดหมู่:เมืองในประเทศเดนมาร์ก
หมวดหมู่:ภาคเหนือของเดนมาร์ก
กรากูเยวัตส์

**กรากูเยวัตส์** (, ) เป็นเมืองใหญ่เป็นอันดับ 4 ของประเทศเซอร์เบีย จากการสำรวจประชากรในปี ค.ศ. 2011 เมืองมีประชากร 150,835 คน ขณะที่เขตเมืองมีประชากร 179,417 คน

กรากูเยวัตส์ เคยเป็นเมืองหลวงของอาณาจักรเซอร์เบีย (ค.ศ. 1818–1839) ในสงครามโลกครั้งที่หนึ่ง บัลแกเรียและเยอรมนีได้เข้ายึดครองเมื่อ ค.ศ. 1915 ในอดีตมีโรงงานเหล็กหล่อและผลิตกระสุนปืน เคยเป็นเมืองสำคัญทางที่ตั้งกองทหารและคลังแสงสรรพาวุธ ปัจจุบันมีโรงงานประกอบรถยนต์

## ศัพทมูลวิทยา
ชื่อ *Kragujevac* มาจาก 'kraguj' ที่แปลว่าแร้งดำหิมาลัยในภาษาเซอร์เบีย ในสมัยกลาง นกชนิดนี้เคยพบได้ทั่วไปในป่าบริเวณนี้ และมักถูกล่า ชื่อนครนี้จึงหมายถึง 'หอของครากุย' และนกชนิดนี้ปรากฏบนตราอาร์มของนคร

## อ้างอิง

## แหล่งข้อมูลอื่น

* เว็บไซต์ทางการของนครกรากูเยวัตส์

หมวดหมู่:เมืองในประเทศเซอร์เบีย
หมวดหมู่:เมืองหลวงเก่าของเซอร์เบีย
เรอัลซาราโกซา

**เรอัลซาราโกซา** () เป็นสโมสรฟุตบอลสเปน จากเมืองซาราโกซา ประเทศสเปน ก่อตั้งเมื่อวันที่ 18 มีนาคม ค.ศ. 1932 เคยชนะในถ้วยโกปาเดลเรย์ 6 ครั้ง และยังชนะในยูฟ่าคัพวินเนอร์สคัพ 1 ครั้ง และถ้วยอินเตอร์-ซิตีส์แฟส์คัป 1 ครั้ง และซูเปร์โกปาเดเอสปัญญา 1 ครั้ง ชุดทีมเหย้า ใส่เสื้อเชิร์ตและถุงเท้าสีขาว กางเกงสีน้ำเงิน ส่วนชุดสีทีมเยือนใช้สีดำและเหลือง สนามกีฬาทีมเหย้าคือ สนามรา โรมาเรียดา มีที่นั่ง 34,596 ที่นั่ง
## แหล่งข้อมูลอื่น

*Official website 
*Futbolme team profile 
*Unofficial website 
* 

หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
หมวดหมู่:สโมสรกีฬาที่ก่อตั้งในปี พ.ศ. 2475
หมวดหมู่:แคว้นอารากอน
หมวดหมู่:สโมสรที่ชนะเลิศยูฟ่าคัพวินเนอร์สคัพ
อังเดร ซังตูช

**อังเดร กลาริงดู ดูช ซังตูช** () หรือรู้จักในชื่อ **อังเดร ซังตูช** เกิดเมื่อวันที่ 8 มีนาคม ค.ศ. 1983 เป็นนักฟุตบอลชาวบราซิล ปัจจุบันเล่นให้กับสโมสรฟุตบอลอาร์เซนอลและฟุตบอลทีมชาติบราซิล ในตำแหน่งตัวริมเส้นซ้าย และปีกซ้าย อาร์แซน เวนเกอร์ อธิบายซานตูสว่าเป็นผู้เล่นที่มีคุณภาพ มีความสามารถทั้งการป้องกันและการรุก

## อ้างอิง

หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:บุคคลจากเซาเปาลู
หมวดหมู่:ผู้เล่นในกังเปโอนาตูบราซีเลย์รูแซรียีอา
อุโมงค์ก็อทฮาร์ท

**อุโมงค์ก็อทฮาร์ท** เป็นอุโมงค์บริเวณภูเขาก็อทฮาร์ท ส่วนหนึ่งของเทือกเขาแอลป์ในสวิตเซอร์แลนด์ สามารถหมายถึง
* อุโมงค์ก็อทฮาร์ท (ยอดเขา) อุโมงค์รถไฟบริเวณยอดเขา เปิดใช้งานตั้งแต่ ค.ศ. 1881
* อุโมงค์ถนนก็อทฮาร์ท เปิดใช้งานตั้งแต่ ค.ศ. 1980
* อุโมงค์ฐานก็อทฮาร์ท เปิดใช้งานตั้งแต่ ค.ศ. 2016
ใหญ่ผ่าใหญ่

***ใหญ่ผ่าใหญ่*** (; ) ภาพยนตร์อิงประวัติศาสตร์สัญชาติจีนและฮ่องกง ทุนสร้างสูง ออกฉายในกลางปี ค.ศ. 2011 นำแสดงโดยนักแสดงชั้นนำมากมาย ได้แก่ เฉินหลง, หลี่ ปิงปิง, เจ้า เหวินเซวียน ร่วมด้วย หยู เส้าชุน, เจย์ซี ชาน, หู เกอ, หนิง จิง และ เฉิน ชง กำกับการแสดง โดย เฉินหลง และ จาง ลี่ 

## เนื้อเรื่อง
ในปี ค.ศ. 1911 ระหว่างการปฏิวัติซินไฮ่ ดร.ซุน ยัดเซ็น (เจ้า เหวินเซวียน) ศัลยแพทย์หนุ่มผู้นำการปฏิวัติล้มล้างราชวงศ์ชิง ต้องหนีไปอยู่ยังสหรัฐอเมริกา แต่ในประเทศจีน หวงซิง (เฉินหลง) ตัวแทนและเพื่อนสนิทของเขายังคงดำเนินการนำการต่อสู้อยู่ โดยต้องผูกสัมพันธ์กับ สวี จงฮั่น (หลี่ ปิงปิง) สมาชิกพรรคถงเหมิงฮุ่ย สาวผู้อุทิศตนให้เต็มที่กับการปฏิวัติ ทั้งสองต้องแสร้งทำเป็นสามี-ภริยากัน แม้นทั้งคู่จะผูกพันกันก็ตาม แต่ก็มิอาจแสดงออกได้ท่ามกลางสถานการณ์ที่บีบคั้น มีวีรชนผู้กล้าที่เสียชีวิตมากมายให้กับการปฏิวัตินองเลือดครั้งนี้

## นักแสดง
* เฉินหลง รับบทเป็น หวงซิง
* หลี่ ปิงปิง รับบทเป็น สวี จงฮั่น
* เจ้า เหวินเซวียน รับบทเป็น ดร.ซุน ยัดเซ็น
* หยู เส้าชุน รับบทเป็น วาง จิงเว่ย
* เจย์ซี ชาน รับบทเป็น จาง เซ็นหวู
* หู เกอ รับบทเป็น หลิน จูหมิง
* หนิง จิง รับบทเป็น ชิง จิน
* เฉิน ชง รับบทเป็น สมเด็จพระพันปีหลวงหลงยู่
* ซุน ชุน รับบทเป็น หยวน ซื่อไข่

## เบื้องหลัง
*1911* เป็นภาพยนตร์ทุนสร้างสูงและสร้างโดยบริษัทผลิตภาพยนตร์มากมาย เป็นภาพยนตร์ประวัติศาสตร์จีนที่มีเนื้อหาเกี่ยวกับประวัติศาสตร์ของชาติจีนโดยเฉพาะในช่วงของการสร้างชาติ เหมือนเช่นภาพยนตร์หลายเรื่องที่มีเนื้อหาเดียวกันก่อนหน้านี้ อาทิ *[[มังกรสร้างชาติ|The Founding of a Republic]]* และ*[[5 พยัคฆ์พิทักษ์ซุนยัดเซ็น|Bodyguards and Assassins]]* ในปี ค.ศ. 2009 ที่มีนักแสดงชั้นนำเชื้อสายจีนร่วมแสดงมากมาย

ในเรื่องนี้ นับเป็นผลงานที่เฉินหลงตั้งใจมากที่จะผลิตและมีส่วนร่วมเนื่องจากเป็นภาพยนตร์ลำดับที่ 100 ในชีวิตการแสดงของเฉินหลงและถือว่าตรงกับวาระครบรอบ 100 ปี ของการปฏิวัติชิงไห่ หรือการปฏิวัติล้มล้างราชวงศ์ชิง ปิดระบอบการปกครองแบบสมบูรณาญาสิทธิราชย์ของจีนที่มาอย่างยาวนานกว่า 2,000 ปี โดยสิ้นเชิง

โดยภาพยนตร์เรื่องนี้เฉินหลงได้เป็นทั้งผู้อำนวยการแสดงและกำกับการแสดงเอง ร่วมกับ จาง ลี่ โดยใช้ทุนสร้างกว่า 30 ล้านดอลลาร์สหรัฐ (900 ล้านบาท) และถ่ายทำโดยสร้างเมืองใหม่ขึ้นมาทั้งหมดที่เหมืองถ่านหินแห่งชาติฟูซิน ที่เมืองฟูซิน มณฑลเหลียวหนิง ซึ่งใช้เป็นฉากสมรภูมิรบ  ซึ่งเป็นเหมืองถ่านหินที่ใหญ่ที่สุดในทวีปเอเชีย

ภาพยนตร์ได้เข้าฉายปฐมทัศน์ที่เทศกาลภาพยนตร์นานาชาติโตเกียว ประเทศญี่ปุ่น ครั้งที่  24 แต่ว่าในการฉายจริงแล้วได้มีการตัดฉากเลิฟซีนระหว่างเฉินหลงและหลี่ ปิงปิง ออกไปทั้งหมด โดยทั้งนี้เป็นความตั้งใจเองของทีมงานสร้างและตัวเฉินหลงเพื่อให้เหมาะสมกับภาพยนตร์ประวัติศาสตร์และในฉบับดีวีดีก็จะไม่มีฉากนี้ด้วยเช่นกัน

## อ้างอิง

## แหล่งข้อมูลอื่น
* เว็บไซต์อย่างเป็นทางการของภาพยนตร์
* 
* 

หมวดหมู่:ภาพยนตร์จีน
หมวดหมู่:ภาพยนตร์ฮ่องกง
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์สงคราม
หมวดหมู่:เฉินหลง
หมวดหมู่:ภาพยนตร์ที่กำกับโดย เฉินหลง‎
หมวดหมู่:ภาพยนตร์ประวัติศาสตร์จีน
เลบันเต อูเด

**สหภาพกีฬาเลบันเต** (; ) หรือเรียกสั้น ๆ ว่า **เลบันเต** () เป็นสโมสรฟุตบอลในประเทศสเปน ตั้งอยู่ที่เมืองบาเลนเซีย แคว้นบาเลนเซีย ก่อตั้งใน ค.ศ. 1909 ในนามสโมสรฟุตบอลเลบันเตและจิมนัสติโก ก่อนจะควบรวมกันเป็นชื่อปัจจุบันใน ค.ศ. 1939 ปัจจุบันลงเล่นอยู่ในเซกุนดาดิบิซิออนโดยใช้สนามกีฬานครบาเลนเซียเป็นสนามเหย้า

สโมสรใช้เวลาส่วนใหญ่ในลีกล่างของสเปน โดยมี 16 ฤดูกาลที่ได้ลงเล่นในลาลิกา ใน 17 ปีล่าสุดมีถึง 14 ปีที่ได้ลงเล่นในลาลิกา สโมสรเคยชนะเซกุนดาดิบิซิออนสองครั้งในฤดูกาล 2003–04 และ 2016–17 เลบันเตเคยลงเล่นยูฟ่ายูโรปาลีกครั้งเดียวในฤดูกาล 2012–13 หลังจากพวกเขาสามารถจบลำดับที่หกได้ในฤดูกาลก่อนหน้า ก่อนจะแพ้ต่อรูบินคาซันในรอบ 16 ทีมสุดท้าย

## ผู้เล่น
### ผู้เล่นชุดปัจจุบัน

### ทีมสำรอง

### ถูกยืมตัวออก

## เกียรติประวัติ

### ระดับประเทศ
***[[โกปาเดลาเอสปัญญาลิเบร]]**
****ชนะเลิศ:** 1937
***[[เซกุนดาดิบิซิออน]]**
****ชนะเลิศ:** 2003–04, 2016–17, 2024–25
***[[เซกุนดาดิบิซิออน เบ]]**
****ชนะเลิศ:** 1978–79, 1988–89, 1994–95, 1995–96, 1998–99
***[[เตร์เซราดิบิซิออน]]**
****ชนะเลิศ:** 1931–32, 1943–44, 1945–46, 1953–54, 1955–56, 1972–73, 1975–76

### ระดับภูมิภาค
***กัมเปโอนาโตเดบาเลนเซีย**
****ชนะเลิศ:** 1927–28
***กัมเปโอนาโต เลบันเต-ซูร์**
****ชนะเลิศ:** 1934–35

### กระชับมิตร
***โตรเฟโอโกสตาเดบาเลนเซีย** 
****ชนะเลิศ:** 1972, 1974, 1977
***โตรเฟโอกอมมูนิดัดเดบาเลนซิอานา** 
****ชนะเลิศ:** 1986
***โตรเฟโอซิเอตัตเดบาเลนเซีย**
****ชนะเลิศ:** 1995
***โตรเฟโอซิเอดัดเดบาเลนเซีย**
****ชนะเลิศ:** 1997
***โตรเฟโอเดลาเกเนราลิตัตบาเลนซิอานา**
****ชนะเลิศ:** 2000

## อ้างอิง

## แหล่งข้อมูลอื่น
*เว็บไซต์อย่างเป็นทางการ  
*โปรไฟล์ที่เว็บไซต์ Futbolme 
*สเปน – รายชื่อการชนะเลิศของเลบันเต บาเลนเซีย และมูร์เซีย; ที่ RSSSF
*สเปน – โกปาเดเอสปัญญาลิเบร 1937; ที่ RSSSF
* 


หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
หมวดหมู่:สโมสรฟุตบอลที่ก่อตั้งในปี พ.ศ. 2452
หมวดหมู่:แคว้นบาเลนเซีย
สปอร์ลิชบัวอีไบฟีกา

**สปอร์ลิชบัวอีไบฟีกา** () หรือรู้จักในชื่อ **เบนฟิกา** หรือ **เบนฟิกาลิสบอน** เป็นสโมสรกีฬาหลากประเภท ของเมืองลิสบอน ถึงแม้ว่าสโมสรจะประสบความสำเร็จในกีฬาหลายประเภทแต่รู้จักที่สุดกับสโมสรฟุตบอล ก่อตั้งที่เมืองลิสบอนเมื่อวันที่ 30 เมษายน ค.ศ. 1904 เป็นหนึ่งในสามทีมใหญ่ของโปรตุเกส อีกสองทีมคือ สโมสรฟุตบอลโปร์ตูและสปอร์ติกกลูบีดีปูร์ตูกาล สโมสรมีแฟนฟุตบอลมากกว่า 14 ล้านคนและถือสถิติในกินเนสบุ๊กในเรื่องที่เป็นสโมสรฟุตบอลที่มีสมาชิกมากที่สุดในโลก ไบฟีกาได้รับเลือกจาก IFFHS ให้เป็นอันดับ 9 ของสโมสรฟุตบอลยุโรปที่ประสบความสำเร็จที่สุดในศตวรรษที่ 20 และฟีฟ่าให้ติดอันดับ 12 ของสโมสรฟุตบอลที่ประสบความสำเร็จที่สุดในศตวรรษที่ 20

ไบฟีกาเป็นหนึ่งในสโมสรที่ร่วมก่อตั้งปรีไมราลีกา ในปี ค.ศ. 1933 และไม่เคยตกชั้นเลย ด้านการแข่งขันในประเทศ ไบฟีกาชนะในปรีไมราลีกา 32 ครั้ง ชนะในถ้วยโปรตุเกส 27 ครั้ง ชนะในลีกคัปของโปรตุเกส 3 ครั้ง และชนะในซูเปอร์คัปของโปรตุเกส 4 ครั้ง สำหรับการแข่งขันระหว่างประเทศ ไบฟีกาชนะในการแข่งขันยูโรเปียนคัป 1960–61 และ 1961–62 นอกจากนั้นยังเป็นรองชนะเลิศในการแข่งขันฟุตบอลชิงแชมป์สโมสรโลก 1961 และ 1962 และเป็นรองชนะเลิศในยูฟ่าแชมเปียนส์ลีกฤดูกาล 1962–63, 1964–65, 1967–68, 1987–88 และ 1989–90 และรองชนะเลิศในยูฟ่าคัป 1982–83

## ผู้เล่นชุดปัจจุบัน

## แหล่งข้อมูลอื่น

;Official websites
*  
* S.L. Benfica at UEFA
* S.L. Benfica at Primeira Liga 
* 


หมวดหมู่:สโมสรฟุตบอลในประเทศโปรตุเกส
หมวดหมู่:สโมสรฟุตบอลในลิสบอน
ส
หมวดหมู่:สโมสรที่ชนะเลิศยูฟ่าแชมเปียนส์ลีก
ราโยบาเยกาโน

**ราโยบาเยกาโนเดมาดริด** (, ) หรือที่เรียกสั้น ๆ ว่า **ราโย** เป็นสโมสรฟุตบอลในประเทศสเปน ตั้งอยู่ในย่านบาเยกัสของกรุงมาดริด ก่อตั้งขึ้นในวันที่ 29 พฤษภาคม ค.ศ. 1924 ปัจจุบันลงเล่นอยู่ในลีกสูงสุด หลังจากเลื่อนชั้นมาจากเซกุนดาดิบิซิออน ฤดูกาล 2020–21 พวกเขาใช้สนามฟุตบอลบาเยกัสเป็นสนามเหย้า ซึ่งมีความจุ 14,708 ที่นั่ง

ราโยเคยผ่านเข้าไปลงเล่นในฟุตบอลยุโรปหนึ่งครั้งในรายการยูฟ่าคัพ ฤดูกาล 2000–01 ก่อนที่จะตกรอบในรอบก่อนรองชนะเลิศต่อเดปอร์ติโบอาลาเบส ด้วยผลรวมสองนัด 4–2 25 ปีถัดมา พวกเขาได้ผ่านเข้าไปลงเล่นฟุตบอลยุโรปอีกครั้งในยูฟ่าคอนเฟอเรนซ์ลีก ฤดูกาล 2025–26 หลังจบฤดูกาลก่อนหน้าเป็นลำดับที่ 8

ตามมาตรฐานประวัติศาสตร์ ราโยเป็นสโมสรที่ดีที่สุดอันดับสามในแคว้นมาดริด รองจากเรอัลมาดริดและอัตเลติโกเดมาดริด

## ผู้เล่นชุดปัจจุบัน

### ทีมสำรอง

### ถูกยืมตัว

### เจ้าหน้าที่เทคนิคปัจจุบัน

## บันทึก

## อ้างอิง

## แหล่งข้อมูลอื่น

*เว็บไซต์อย่างเป็นทางการ 
*วิทยุอย่างเป็นทางการ 
*ชุมชนอย่างเป็นทางการ 
*โปรไฟล์ที่เว็บไซต์ ฟุตโบลเม 
*โปรไฟล์ที่เว็บไซต์ บีดีฟุตบอล
*Pasión por el Rayo – Non เว็บไซต์และข่าวราโยบาเยกาโน อย่างเป็นทางการ 
*ราโยเอราร์ด – อัปเดตข้อมูลสโมสร  

หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
หมวดหมู่:สโมสรกีฬาที่ก่อตั้งในปี พ.ศ. 2467
หมวดหมู่:สโมสรฟุตบอลในมาดริด
นิธิศ วารายานนท์

**นิธิศ วารายานนท์** (ชื่อเล่น : โบ๊ท) นักดนตรี วงเดอะเยอร์ส (The Yers) สังกัดค่ายจีนี่ เรคคอร์ด โบ๊ท เล่นในตำแหน่งมือเบสของวง ได้เข้าร่วมกับ วงเดอะเยอร์ส ตอนช่วงปลายปี พ.ศ. 2553 และยังได้เล่นมิวสิกวิดีโอเพลง เทศกาล ผลงานของวงเองด้วย วงเดอะเยอร์ส ได้ออกอัลบั้มเต็มเมื่อวันที่ 27 กรกฎาคม พ.ศ. 2554 จากความที่โบ๊ทมีบุคลิกที่โดดเด่นสะดุดตาผู้กำกับหนัง ได้รับเชิญให้เล่นภาพยนตร์เป็นเรื่องแรกในชีวิตอีกด้วย

โบ๊ทจบมัธยมศึกษาที่ โรงเรียนบดินทรเดชา (สิงห์ สิงหเสนี) 2 และ ปริญญาตรี คณะนิเทศศาสตร์ สาขาภาพยนตร์ มหาวิทยาลัยกรุงเทพ

## ผลงาน
#### อัลบั้มเพลงในนามวงเดอะเยอร์ส
* Y*(*2554)
* YOU(2558)
*CRY(2561)

#### ละครโทรทัศน์
*ศีล 5 คนกล้าท้าอธรรม ตอน จิตรกรรมสี..เลือด (2556; ททบ.5)
**[[อนิลทิตา]]*  (2557; ททบ.5) รับบทเป็น สินธุ/จักรา 
**[[แอลโอแอล ชีวิตคิดบวก]]* (2558; ทรูโฟร์ยู)
**[[ซิ่งรักทะลุมิติ]]* (2558; ทรูโฟร์ยู) รับบทเป็น ราม
**[[U-Prince Series]] ตอน ฮิปปี้* (2560; จีเอ็มเอ็ม 25) รับบทเป็น เมลเอ
**[[Cat Radio]] TV * (2563; ช่อง3) รับบทเป็น วอร์
**[[Cat Radio]] TV Season 2* (2565; ช่อง3) รับบทเป็น วอร์
**[[บอสมั่นหน้ากับเลขาตัวตึง]]* (2568; ทรูไอดี) รับบทเป็น ธาม ชญานนท์
**[[ขมจนขำ]]* (2568; ช่อง 9) รับบทเป็น เติร์ด

#### ภาพยนตร์
* *[[30 กำลังแจ๋ว]]* (2554; เอ็ม เทอร์ตี้ ไนน์)  รับบทเป็น เซน 
* *[[Together วันที่รัก]]* (2555; โอเรียนทัล อายส์) รับบทเป็น ปฐมพงศ์
* *[[คู่กรรม]]* (2556; เอ็ม เทอร์ตี้ ไนน์)  รับบทเป็น วนัส
* *[[เกรียน ฟิคชั่น]]* (2556; สหมงคลฟิล์ม) รับบทเป็น เขตต์

#### ละครเวที
* "รัก5 6เส้า FAT THE MUSICAL"  รับบทเป็น "พีท ทองหล่อ"

### มิวสิควีดีโอ
* เหงายิ่งกว่าเหงา - Retrospect
* การุณยฆาต [MERCY] - EMPTY GLASS MEANS NOTHING

### โฆษณา
* เครื่องดื่มโค้ก ร่วมกับ แพนเค้ก เขมนิจ และ เดอะเยอร์ส ทั้งวง

## อ้างอิง

หมวดหมู่:บุคคลจากกรุงเทพมหานคร
หมวดหมู่:นักดนตรีชาวไทย
หมวดหมู่:นักกีตาร์เบส
หมวดหมู่:นักแสดงชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
เอสปอร์ตินเดฆิฆอน

**ราชสโมสรกีฬาฆิฆอน** (; ) หรือเรียกอย่างย่อว่า **เอสปอร์ตินเดฆิฆอน**, **เรอัลเอสปอร์ติน** และ **เอสปอร์ติน** เป็นสโมสรฟุตบอลสเปนจากเมืองฆิฆอน แคว้นอัสตูเรียส ก่อตั้งเมื่อวันที่ 1 มิถุนายน ค.ศ. 1905 ปัจจุบันเล่นในเซกุนดาดิบิซิออน มีสนามกีฬาเหย้าคือสนามกีฬาเอลโมลินโอน เป็นสนามฟุตบอลที่เก่าแก่ที่สุดในสเปนที่ยังคงใช้อยู่ เปิดมาอย่างน้อยตั้งแต่ปี ค.ศ. 1908

## สีและตราสโมสร

ราชสโมสรกีฬาฆิฆอนใส่เสื้อแถบสีแดงและขาวมาตั้งแต่วันเปิดตัว โดยเป็นทีมแรกของสเปนที่ใส่ชุดสีนั้น เนื่องจากทั้งอัตเลติกเดบิลบาโอกับอัตเลติโกเดมาดริดเคยสวมชุดน้ำเงินและขาวจนถึง ค.ศ. 1909 สีเหล่านี้เป็นสีจากธงฆิฆอนที่ใช้งานใน ค.ศ. 1845 สีของกางเกงขาสั้นยังคงใช้สลับกันระหว่างสีน้ำเงินและขาว จนกระทั้งในคริสต์ทศวรรษ 1910 ที่มีการจัดตั้งสีกางเกงขาสั้นชุดแรกเป็นสีน้ำเงิน

ตราของสโมสรคือรูปสามเหลี่ยมที่มีแถบแนวตั้งสีขาวและแดง ซึ่งมีอักษร 'S' (สำหรับ Sporting) และ 'G' (สำหรับ Gijón) สีทองพันกัน ข้างบนมีมงกุฏ ซึ่งสื่อถึงการได้รับพระราชอุปถัมภ์

### ผู้ผลิตและผู้สนับสนุน

### พัฒนาการของชุดเหย้า

## อ้างอิง

## แหล่งข้อมูลอื่น

* 
* เอสปอร์ตินเดฆิฆอน ที่ BDFutbol
* เอสปอร์ตินเดฆิฆอน ที่ UEFA

;เว็บไซต์ข่าว
* Sporting de Gijón news from Marca 
* Sporting de Gijón news at AS 

หมวดหมู่:สโมสรฟุตบอลในประเทศสเปน
หมวดหมู่:สโมสรในลาลิกา
อ
หมวดหมู่:แคว้นอัสตูเรียส